Bath Rugby

**Bath Rugby** é un club profesional de rugby, con sede na cidade inglesa de Bath, que compite na máxima categoría do rugby inglés, a Aviva Premiership. O club disputa os seus partidos como local no Recreation Ground.

## Historia 
O club foi fundado no ano 1865, o que o converte nun dos clubs máis antigos que existen aínda hoxe. Durante as súas primeiras décadas adoitaba enfrontarse a clubs veciños, ou do próximo Gales. No século XX fixo as súas primeiras saídas a Francia para xogar fronte a clubs do país galo. Coa creación da primeira competición oficial en Inglaterra a comezos dos anos 70, a copa inglesa, hoxe chamada *Anglo-Welsh Cup*, **Bath Rugby** achou a súa oportunidade para estrear palmarés.

A época dourada do club comezou a mediados dos 80, cando **Bath Rugby** conquistou en 4 ocasións a Copa Inglesa entre os anos 1984 e 1987. Volveu gañar o torneo nos anos 1989, 1990, 1992, 1994, 1995 e 1996.

Cando se creou a competición de liga a finais dos 80, **Bath Rugby** rematou 4º na súa primeira edición, pero ó seguinte ano, en 1989, si obtivo o seu primeiro título de campión inglés de liga. En 1990 rematou 3º, pero despois encadeou 4 campionatos seguidos entre 1991 e 1994. En 1996 logrou o seu 6º título de liga.

A mediados dos anos 90 o mundo do rugby emprendeu o reto da profesionalización do deporte. En 1995 creouse en Europa un campionato europeo de clubs, a Heineken Cup, por iniciativa das federacións que participaban no torneo das 5 nacións. **Bath Rugby** conseguiu coroarse como campión de Europa no ano 1998, ó derrotar na final por 19 a 18 ó Brive francés, campión no ano anterior. Era o primeiro club inglés campión de Europa.

Por aquel entón o palmarés nacional e europeo de **Bath Rugby** lideraba a clasificación dos clubs ingleses. Na súas ringleiras había estrelas como Jeremy Guscott, Mike Catt, Andy Robinson ou Phil de Glanville entre outros, pero dende entón o club non volveu ser o club dominador que foi durante 15 anos nos anos 80 e 90.

Na tempada 2007/08, 10 anos despois do seu derradeiro título, **Bath Rugby** logrou gañar na final da European Challenge Cup, a segunda competición continental, derrotando ós Worcester Warriors por 24 a 16. Era a terceira final que disputaba nesa competición, perdendo nas 2 anteriores, fronte a London Wasps en 2003 e fronte a Clermont en 2007.

**Bath Rugby** xoga os seus partidos como local no pequeno estadio The Recreation Ground, coñecido como *The Rec*, en Bath, onde collen unhas 12&nbsp;300 persoas. O estadio construíuse en 1894, e o club está pensando amplialo ou construír un novo estadio nas aforas da cidade onde se poidan sentar cando menos 20&nbsp;000 seareiros.

Ademais dos xogadores antes nomeados, en **Bath Rugby** teñen xogado grandes estrelas do rugby como Iain Balshaw, Steve Borthwick, Mike Tindall, Jason Robinson, Ieuan Evans, Olly Barkley, Danny Grewcock e outros.

## Palmarés 
### Competicións nacionais 
* Na táboa da liga, o número indica a posición final ó remate da tempada regular. En vermello, ano no que foi campión.
* Na táboa da copa, o "C" en vermello indica o ano no que foi campión, e o "F" indica o ano no que foi finalista.

### Competicións continentais 
* **C** = Campión; F = Finalista; ½ = Semifinalista; ¼ = Cuartofinalista; g = Caeu na fase de grupos.

## Tempada actual 
## Véxase tamén 
### Outros artigos 
* Aviva Premiership 2015-2016
* Copa de Campións Europea de Rugby 2015-2016

### Ligazóns externas 
* Páxina oficial